Fra åpningen kjørte NSB rene godstog, blandete tog med passasjervogner og godsvogner, og kipptog som hentet vogner fra sidespor langs banen. Fra åpningen var det lastespor eller sidespor på alle stasjoner, og der kunne godsvogner lastes eller losses. Ved sidesporet på Lora hadde Samvirkelaget et stort godshus. På Flatmark og Romsdalshorn kunne man utveksle stykkgods og levende dyr.